Па меры развіцця цывілізацыі, навукі, калі стала зразумела, што ва ўсім патрэбен парадак і строгая ўнармаванасць, пачалі ствараць і нормы правапісу (правілы арфаграфіі). Пісьменнікі, фалькларысты, мовазнаўцы абмяркоўвалі розныя дыялектныя словы, асаблівасці дыялектнага вымаўлення і ў выніку выпрацоўвалі правілы вымаўлення і напісання, якія былі б зразумелыя ўсім прадстаўнікам народа, незалежна ад таго, якім дыялектам яны карыстаюцца. Гэтыя правілы і павінен ведаць кожны пісьменны, адукаваны чалавек.